– Працаваць на сяле можна, – дзеліцца механізатар з дваццацігадовым стажам Віктар Баляслававіч Філіпчык, прама пасярод загона на хвіліну спыніўшы па нашай просьбе свой камбайн. – Паглядзіце якая тэхніка! За апошнія некалькі гадоў у гаспадарцы значна абнавіўся машынна-трактарны парк, прычапны інвентар. Люба-дорага выходзіць у поле на сучасных высокапрадукцыйных машынах: за рабочым працэсам сочыць бартавы камп’ютар, у кабіне вадзіцеля ўстаноўлены кандыцыянер… Ды і зарплаты досыць высокія!